גמר הליגה האירופית 2020

גמר הליגה האירופית של עונת 2019/2020 נערך באצטדיון ריין אנרגי בקלן, גרמניה ב-21 באוגוסט 2020, ובו ניצחה סביליה את אינטר מילאנו בתוצאה 2–3. המשחק נערך בדלתיים סגורות עקב התפרצות נגיף הקורונה באירופה.

הגמר היה אמור להיערך באצטדיון אנרגה גדנסק בגדנסק, פולין ב-27 במאי 2020. לעומת זאת, אופ"א הודיעה ב-23 במאי 2020 שהגמר יידחה עקב התפרצות נגיף הקורונה. ב-17 ביוני 2020, הוועדה המנהלתית של אופ"א החליטה לשנות את מיקום הגמר לקלן, כחלק מטורניר "שמונה האחרונות", שבו כל המשחקים החל משלב רבע הגמר התקיימו בשיטה של משחק אחד ללא קהל בארבעה אצטדיונים שונים ברחבי גרמניה.

הניצחון העניק לסביליה את הזכות להתמודד בסופר קאפ האירופי לשנת 2020 מול המנצחת בגמר ליגת האלופות 2020.

הדרך אל הגמר
 סביליהסיבוב אינטר מילאנוהליגה האירופיתליגת האלופותיריבהתוצאהשלב הבתיםיריבהתוצאה קרבאך0–3 (ח)מחזור 1 סלביה פראג1–1 (ב) אפואל ניקוסיה0–1 (ב)מחזור 2 ברצלונה2–1 (ח) F91 דודלאנג'0–3 (ב)מחזור 3 בורוסיה דורטמונד0–2 (ב) F91 דודלאנג'2–5 (ח)מחזור 4 בורוסיה דורטמונד3–2 (ח) קרבאך0–2 (ב)מחזור 5 סלביה פראג1–3 (ח) אפואל ניקוסיה1–0 (ח)מחזור 6 ברצלונה2–1 (ב)טבלת בית א' (אירופית)
קבוצהמש'נצ'תיקוהפ'ש. זכותש. חובההפרשנק' סביליה650114311+15 אפואל ניקוסיה63121082+10 קרבאך61238113–5 F91 דודלאנג'611481810–4טבלת הביתטבלת בית ו' (אלופות)
קבוצהמש'נצ'תיקוהפ'ש. זכותש. חובההפרשנק' ברצלונה6420945+14 בורוסיה דורטמונד631288010 אינטר מילאנו62131091+7 סלביה פראג60244106–2הליגה האירופיתיריבהסיכוםמשחק ראשוןמשחק שנייריבהסיכוםמשחק ראשוןמשחק שני קלוז'1–1 (ש)1–1 (ח)0–0 (ב)סיבוב נוקאאוט ראשון לודוגורץ ראזגרד1–40–2 (ח)1–2 (ב) רומא0–2 (נ)שמינית הגמר חטאפה0–2 (נ) וולברהמפטון וונדררס0–1 (נ)רבע הגמר באייר לברקוזן1–2 (נ) מנצ'סטר יונייטד1–2 (נ)חצי הגמר שחטאר דונצק0–5 (נ)

סיכום המשחק
מחצית ראשונה

המאמן של סביליה, יולן לופטגי, ערך שינוי אחד בודד מהמשחק בשלב חצי הגמר כאשר בעמדת החלוץ, יוסף א-נסירי הוחלף על ידי לוק דה יונג. בונו פתח בשער, במרכז ההגנה יולס קונדה ודייגו קרלוס, כשהמגנים היו הקפטן, חסוס נבאס וסרחיו רגילון, שלישיית קשרי האמצע ז'ואן ז'ורדן, פרננדו ואבר באנגה ושלושת שחקני חוד, כאשר לוקאס אוקאמפוס וסוסו פתחו בצידי המגרש ודה יונג פתח במרכז ההתקפה. מנגד, חניכיו של אנטוניו קונטה עלו במערך הקבוע משלב שמינית הגמר עם הקפטן הסלובני הוותיק בשער, סמיר הנדנוביץ', כשההגנה הכילה שלושה בלמים בהם דייגו גודין, סטפן דה פריי ואלסנדרו באסטוני, חמישה קשרים בהם דנילו ד'אמבורוסיו ואשלי יאנג כקיצוניים ובמרכז הקישור היו מרצלו ברוזוביץ', ניקולו בארלה ורוברטו גליארדיני ובהתקפה פתחו רומלו לוקאקו הבלגי ולאוטרו מרטינס הארגנטינאי. שופט המשחק, דני מקלי ההולנדי הוציא לדרך את המשחק.

המשחק נפתח באופן אגרסיבי מצידו של ד'אמברוסיו, כשכבר כדקה לאחר השריקה ביצע שתי עבירות על מגן סביליה, סרחיו רגילון. הכדור החופשי שנשרק כתוצאה מהעבירה השנייה שלו גרמה לאיום של הקשר פרננדו אשר נבלמה על ידי הגנת אינטר, אך באותה המידה הובילה להוצאת התקפה מתפרצת, שבה ניקולו בארלה שלח כדור אל רומלו לוקאקו. האחרון הגיע בשתי נגיעות אל רחבת היריבה, לעומת זאת, דייגו קרלוס לא היה יכול להדביק את המהירות של לוקאקו וביצע עליו עבירה ברחבת ה-16 וכתוצאה מכך קיבל כרטיס צהוב ופנדל נשרק לטובת אינטר כבר בדקה הרביעית. החלוץ, שסחט את העבירה, לוקאקו בעט בעוצמה את הכדור פנימה אל הפינה הימנית שאליה זינק השוער המרוקאי, בונו, שלרוע מזלו לא הצליח להגיע אל הכדור; לוקאקו העלה את אינטר ליתרון 0–1. השער שכבש הוביל את לוקאקו להחזיק בשיא של אחד עשר משחקים ברציפות שהוא כובש במסגרת הליגה האירופית: שישה במדי אינטר בעונה זו וחמישה במדי אברטון מלפני כמה שנים.

בדקה ה-12, היו כמה מסירות בין סוסו, ז'ורדן ונבאס הובילה לכך שהאחרון הגביה כדור מדויק לראשו של לוק דה יונג ההולנדי, שנגח את הכדור אל השער והחזיר את סביליה למשחק, כאשר תוצאת המשחק הייתה שוויון אחת. לאחר השער המשווה, ניתן היה להבחין בהבדלי הסגנונות בין הקבוצות בכך שאינטר בעטה כדורים מההגנה ישירות אל החלוצים או אל ד'אמברוסיו, מימין ויאנג משמאל, בעוד שסביליה הייתה סבלנית ומאופקת יותר בסגנון המשחק שלה, כאשר היא נקטה בהנעת כדור מסודרת מרגל לרגל ומסירות מדויקות במטרה לבנות התקפות לכיוון שערו של הנדנוביץ'. אינטר דרשה פנדל נוסף, כאשר בדקה ה-16 של המשחק בארלה ניסה להקפיץ כדור ברחבה אל עבר לוקאקו, שנבלם ופגע בידו של דייגו קרלוס המוצהב. מנגד, השופט החליט שלא לשרוק לכדור עונשין, כאשר הוא פירש את המהלך כיד צמודה לגוף מצידו של הבלם הברזילאי. קונטה, שזעם על אי שריקת הפנדל, נקלע לעימות מילולי עם שחקני סביליה וכתוצאה מכך הוא ספג את הכרטיס הצהוב ממקלי.

אי הבנה במסירה בין באסטוני לגליארדיני הובילה לאיבוד כדור שבעקבותיו גרמה לברוזוביץ' לבצע את העבירה על אבר באנגה ששעט אל עבר הכדור, כאשר נשרק כדור חופשי לטובת סביליה בטווח של למעלה מעשרים מטרים. באנגה הרים את הכדור לצד הימני הרחוק של רחבת השוער אל ראשו של דה יונג, שלא כוסה היטב על ידי גליארדיני, ודה יונג הצליח לנגוח כדור קשתי אל הפינה השמאלית של השוער והעלה את קבוצתו ליתרון 1–2 ואת מאזן כיבושיו לצמד שערים. המהפך של סביליה לא החזיק מעמד, מכיוון שדקה לאחר מכן דייגו קרלוס הכשיל פעם נוספת את לוקאקו בטווח מטרים דומה לעבירה שהובילה לשער היתרון של סביליה. ברוזוביץ' העלה את הכדור החופשי לראשו של הבלם האורוגוואי, דייגו גודין, שהבקיע בנגיחה מקרוב והחזיר את אינטר למשחק, כאשר לוח התוצאות הראה שוויון שתיים. תוצאה זו נשמרה עד לשריקת הסיום של המחצית הראשונה.

מחצית שנייה

עשרים דקות בתוך המחצית השנייה נראיתה ההזדמנות הממשית הראשונה של אינטר להבקעה, כשבארלה שלח בנגיעה כדור חוזר של דייגו קרלוס לכיוון רומלו לוקאקו, שרץ אל השער, בעוד שהגנת סביליה דלקה בעקבותיו. לעומת זאת, יציאה נהדרת של בונו מנעה מלוקאקו להבקיע את השלישי של הנראזורי.

לוקאס אוקאמפוס, שהיה בספק לשיתופו בגמר, לא היה יכול להמשיך והוחלף בדקה ה-71 על ידי מוניר אל-חדאדי. בדקה ה-74, באנגה הרים כדור חופשי אל פקעת השחקנים ברחבה, הרחקה לא טובה לאחור של ברוזוביץ' גרמה להשתלטות של הבלם דייגו קרלוס ובמספרת פשוט נהדרת בעט כדור אל אזור רחבת החמש של הנדנוביץ', כדור שקיבל הסטה קלה מלוקאקו, שעמד באזור וכתוצאה מכך נכנס פנימה, סביליה עלתה ליתרון 2–3; למרות הנגיעה הקלה בכדור של לוקאקו, אופ"א הכירה בשער זה כשער של דייגו קרלוס. בעקבות הפיגור, אנטוניו קונטה ביצע שלושה חילופים מאוחרים, כשכריסטיאן אריקסן, אלכסיס סאנצ'ס וויקטור מוזס עלו אל כר הדשא ובמקומם רוברטו גליארדיני, לאוטרו מרטינז ודנילו ד'אמברוסיו ירדו אל הספסל. מנגד, לופטגי ריענן את כוחותיהם של שחקניו, כאשר הוא הכניס את פרנקו ואסקס למערכה על פני סוסו.

בדקה ה-81, כדור שהוגבה לתוך הרחבה על ידי באסטוני נתקל בהגנה עיקשת של סביליה, שלא אפשרה לכדור להיכנס לאחר בעיטות של מוזס וסאנצ'ס, כאשר קונדה הרחיק את הכדור מן הקו. בדקה ה-85, לופטגי העלה אל כר הדשא את יוסף א-נסירי ונמניה גודל על חשבונם של כובש הצמד, לוק דה יונג, וכובש השער השלישי, דייגו קרלוס המוצהב. מהצד השני, קונטה ביצע חילוף התקפי בדקה ה-90, כשהכניס את אנטוניו קאנדרבה על חשבון כובש השער השני, דייגו גודין. שש דקות תוספת זמן לא עזרו לאינטר כדי להשוות את המשחק ולשלוח אותו להארכה, כאשר התוצאה נשמרה עד לסיום, ניצחון 2–3 של סביליה אשר הבטיח לה זכייה שישית בתולדותיה מתוך שישה גמרים, שבהם השתתפה בליגה האירופית

הרכבי הקבוצות

סביליה שוער  13   יאסין בונומגן ימני  16   חסוס נבאס (קפטן)בלם  12   ז'ול קונדהבלם  20   דייגו קרלוס  מגן שמאלי  23   סרחיו רגילוןקשר ימני  24   ז'ואן ז'ורדןקשר מרכזי  25   פרננדוקשר שמאלי  10   אבר באנגה חלוץ ימני  5   לוקאס אוקאמפוס חלוץ מרכזי  19   לוק דה יונג חלוץ שמאלי  41   סוסו מחליפים:שוער  1   תומאש ואצליקשוער  31   חאבי דיאסבלם  22   סרג'י גומסמגן  18   סרחיו אסקודרובלם  36   ג'נארו רודריגסמגן  40   פבלו פרסקשר  17   נמניה גודל קשר  21   אוליבר טורסקשר  22   פרנקו ואסקס חלוץ  11   מוניר אל-חדאדי חלוץ  28   חוסה לארהחלוץ  51   יוסף א-נסירי מאמן:  יולן לופטגי300pxאינטר מילאנו שוער  1   סמיר הנדנוביץ'בלם 2   דייגו גודין בלם  6   סטפן דה פרייבלם  95   אלסנדרו באסטוני קשר ימני 33   דנילו ד'אמברוסיו קשר מרכזי  23   ניקולו בארלה קשר מרכזי  77   מרצלו ברוזוביץ'קשר מרכזי  5   רוברטו גליארדיני  קשר שמאלי  15   אשלי יאנגחלוץ  9   רומלו לוקאקוחלוץ  10   לאוטרו מרטינס מחליפים:שוער  27   דניאלה פאדליבלם  13   אנדראה ראנוקיהבלם  31   לורנצו פירולהמגן  34   כריסטיאנו ביראגיבלם  37   מילאן שקריניארקשר  11   ויקטור מוזס קשר  12   סטפנו סנסיקשר  20   בורחה ואלרוקשר  24   כריסטיאן אריקסן קשר  87   אנטוניו קאנדרבה חלוץ  7   אלכסיס סאנצ'ס חלוץ  30   סבסטיאנו אספוזיטומאמן:  אנטוניו קונטה 
עוזרי שופט:
 מריו דיקס (קוון)
 הסל סטיגסטרה (קוון)

שופט רביעי:
 אנסטסיוס סידירופולוס

הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משחקי גמר הליגה האירופית
קטגוריה:תחרויות כדורגל ב-2020
קטגוריה:סביליה (כדורגל)
קטגוריה:אינטר מילאנו
קטגוריה:אירועי ספורט שהושפעו ממגפת הקורונה
קטגוריה:2020 בגרמניה
קטגוריה:קלן: ספורט